Madaxweyne kuxigeenkii hore ee South Sudan Riek Machar oo la hadlay Aljazeera ayaa sheegay inuu wali yahay madaxweyne kuxigeenka koobaad ee South Sudan,wuxuuna magacaabista Taban ku tilmaamay mid sharci dara ah.Riek Machar waxa uu xusay in ninka la magacaabay uu yahay nin ka goostay ururkiisa kuna biiray kooxda madaxweyne Kiir.Waxa uu intaas kudaray in madaxweyne Kiir uusan saaxiibkiis usoo goostay madaxweyne kuxigeen umagacaabi karin.
Dagaalo culus oo udhaxeeya ciidamo kala taabacsan madaxweyne Kiir iyo kuxigeenkiisa Machar ayaa saaka dib uga qarxay xarunta dalka ee Jubba.Dagaaladan ayaa daba socda dagaal khadhaadh oo Jumcihii labada dhinac ku dhexmaray aga gaarrka madaxtooyada.Dagaalkii Jumcaha ayaa la sheegay in 146 askari oo labada dhinac ah ku dhinteen.